CELEX: 32010R1106
Language: hu
Date: 2010-11-30 00:00:00
Title: A Bizottság 1106/2010/EU rendelete ( 2010. november 30. ) az Európai Mezőgazdasági Garanciaalap finanszírozási rendszerébe tartozó ügyletek tagállamok által végzett vizsgálatáról szóló 485/2008/EK tanácsi rendelet alkalmazása alól kizárandó intézkedések jegyzékének összeállításáról

1.12.2010   
            
            
               HU
            
            
               Az Európai Unió Hivatalos Lapja
            
            
               L 315/16
            
         A BIZOTTSÁG 1106/2010/EU RENDELETE
   (2010. november 30.)
   az Európai Mezőgazdasági Garanciaalap finanszírozási rendszerébe tartozó ügyletek tagállamok által végzett vizsgálatáról szóló 485/2008/EK tanácsi rendelet alkalmazása alól kizárandó intézkedések jegyzékének összeállításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Mezőgazdasági Garanciaalap finanszírozási rendszerébe tartozó ügyletek tagállamok által végzett vizsgálatáról szóló, 2008. május 26-i 485/2008/EK tanácsi rendeletre (1) és különösen annak 1. cikke (2) bekezdésére,
   mivel:
   
               (1)
            
            
               A 485/2008/EK rendelet – annak megállapítása végett, hogy az Európai Mezőgazdasági Garanciaalap (EMGA) finanszírozási rendszerébe tartozó ügyletek ténylegesen megvalósultak-e, illetve azok végrehajtása szabályszerű volt-e – az EMGA finanszírozási rendszeréhez közvetve vagy közvetlenül kapcsolódó kifizetések jogosultjai, illetve kötelezettjei kereskedelmi okmányainak vizsgálatára vonatkozik. Mindazonáltal helyénvaló kizárni az említett rendelet alkalmazásából azokat az intézkedéseket, amelyek természetüknél fogva nem alkalmasak a kereskedelmi okmányok vizsgálata révén az utólagos ellenőrzésre.
            
         
               (2)
            
            
               A 4045/89/EGK tanácsi rendelet hatálya alá nem tartozó intézkedések jegyzékének megállapításáról és a 96/284/EK határozat hatályon kívül helyezéséről szóló, 2000. október 18-i 2311/2000/EK bizottsági rendelet (2) meghatározza a mentesített intézkedések jegyzékét. A mezőgazdasági jogszabályokban bekövetkezett változások miatt e jegyzéket frissíteni szükséges.
            
         
               (3)
            
            
               Bizonyos intézkedések olyan kifizetésekkel kapcsolatosak, amelyek vagy egy területhez kapcsolódnak vagy nincsenek azokkal a kereskedelmi okmányokkal összefüggésben, amelyek vizsgálat tárgyát képezhetik. Ennek megfelelően indokolt kizárni ezen intézkedéseket a 485/2008/EK rendelet alkalmazási köréből.
            
         
               (4)
            
            
               Figyelembe kell venni, hogy a korábban az Európai Mezőgazdasági Orientációs és Garanciaalap (Garanciarészlegéből) finanszírozott bizonyos intézkedéseket jelenleg a közös agrárpolitika finanszírozásáról szóló, 2005. június 21-i 1290/2005/EK tanácsi rendelettel (3) létrehozott Európai Mezőgazdasági és Vidékfejlesztési Alapból (EMVA) finanszírozzák.
            
         
               (5)
            
            
               Az érthetőség érdekében a 2311/2000/EK rendeletet hatályon kívül kell helyezni, és helyébe egy új rendeletnek kell lépnie.
            
         
               (6)
            
            
               Az e rendeletben előírt intézkedések összhangban vannak a mezőgazdasági alapokkal foglalkozó bizottság véleményével,
            
         ELFOGADTA EZT A RENDELETET:
   1. cikk
   A 485/2008/EK rendelettel bevezetett vizsgálati rendszer nem alkalmazható az e rendelet mellékletében felsorolt intézkedésekre.
   2. cikk
   A 2311/2000/EK rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. november 30-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 143., 2008.6.3., 1. o.
   
      (2)  HL L 265., 2000.10.19., 10. o.
   
      (3)  HL L 209., 2005.8.11., 1. o.
   
      MELLÉKLET
      
         A 485/2008/EK rendelet szerinti vizsgálati rendszer hatálya alá nem tartozó intézkedések
      
      A Tanács 2007. október 22-i 1234/2007/EK rendelete (1) a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről (az egységes közös piacszervezésről szóló rendelet) az alábbiakra tekintettel:
      
                  a)
               
               
                  a rostlen és a rostkender piacainak közös szervezése, amennyiben az említett rendelet 91. cikkében meghatározott támogatást kifizetik a mezőgazdasági termelőnek;
               
            
                  b)
               
               
                  a borágazat piacának közös szervezésének alábbi intézkedései:
                  
                              i.
                           
                           
                              kivágási program az említett rendelet 85o–85x. cikkének megfelelően;
                           
                        
                              ii.
                           
                           
                              a 103o. cikknek megfelelően az egységes támogatási rendszerből nyújtott támogatás;
                           
                        
                              iii.
                           
                           
                              a szőlőültetvények szerkezetátalakítása és átállítása a 103q. cikknek megfelelően;
                           
                        
                              iv.
                           
                           
                              zöldszüret a 103r. cikknek megfelelően;
                           
                        
                              v.
                           
                           
                              szeszesital-piac ellátását szolgáló lepárlás a 103w. cikknek megfelelően.
                           
                        
            
         (1)  HL L 299., 2007.11.16., 1. o.